rejauldu/bengali-wikipedia huggingface dataset:
বৃহৎ নিকোবর হল সুমাত্রার উত্তরে ভারতের নিকোবর দ্বীপপুঞ্জের দক্ষিণতম এবং বৃহত্তম দ্বীপ।  ইতিহাস ১৫শ শতাব্দীতে, ঝেং হির ভ্রমণের সময় উ বেই ঝি এর মাও কুন মানচিত্রে বৃহৎ নিকোবর দ্বীপটিকে "চুই ল্যান দ্বীপ" (翠蘭嶼) হিসাবে নথিভুক্ত করা হয়েছিল।  গ্রেট নিকোবর দ্বীপটি ২০০৪ ভারত মহাসাগরের ভূমিকম্প ও সুনামিতে মারাত্মকভাবে ক্ষতিগ্রস্ত হয়েছিল, প্রচুর মানুষ মারা গিয়েছিল এবং এক দিনেরও বেশি সময় ধরে এই দ্বীপটি বাইরের সমস্ত যোগাযোগ থেকে বিচ্ছিন্ন ছিল।  ভূগোল সুমাত্রা দ্বীপটি, বৃহৎ নিকোবরের  দক্ষিণে অবস্থিত। বৃহৎ নিকোবর দ্বীপটি  অঞ্চল নিয়ে বিস্তৃত। তবে এখানে খুব কমই জনবসতি রয়েছে। এখানকার জনসংখ্যা ৮০৬৭, মূলত অতিবৃষ্টি অরণ্য দ্বারা আচ্ছাদিত এবং এর বিভিন্ন বন্যপ্রাণীর জন্য পরিচিত।  জনসংখ্যার উপাত্ত দ্বীপটিতে বৃহৎ নিকোবর জীবমণ্ডল সংরক্ষণ রয়েছে। এছাড়াও ক্যাম্পবেল বের কাছে ভারতের দক্ষিণতম বিন্দু ইন্দিরা পয়েন্ট এবং আইএনএস বাজ নৌ বিমান বন্দর রয়েছে, ভারতের সামরিক বাহিনী এবং আন্দামান নিকোবর কমান্ড (এএনসি)র যৌথ পরিষেবার অধীনে। এটি ভারতের সামরিক বাহিনীর দক্ষিণতম বিমান বন্দর।  দ্বীপটি শম্পেন জনজাতির বাসস্থান।   ভূসংস্থান  এই দ্বীপে আলেকজান্দ্রা, অমৃত কৌর, ডোগমার এবং গ্যালাথিয়া সহ একাধিক নদী রয়েছে। কার্যত সমস্ত নদী দক্ষিণ বা দক্ষিণ-পশ্চিম দিকে প্রবাহিত হয়েছে, যা দ্বীপজুড়ে ভূ-খণ্ডের সাধারণ ঢালের সূচক। পুরো দ্বীপজুড়ে রয়েছে অমসৃণ পাহাড়, এদের মূল ধারাটি গেছে উত্তর-দক্ষিণ অভিমুখে। এই ব্যাপ্তির একটি অংশ মাউন্ট থুলিয়ার, পুরো নিকোবর দ্বীপে সর্বোচ্চ, সমুদ্র তল থেকে ২৪২ মিটার ওপরে।  ইন্দিরা পয়েন্ট (৬°৪৫’১০″উত্তর এবং ৯৩°৪৯’৩৬″পূর্ব) বৃহৎ নিকোবর দ্বীপ এবং ভারতের দক্ষিণতম বিন্দু। ২০০৪ সালের ২৬ ডিসেম্বরের সুনামিতে ইন্দিরা পয়েন্ট ৪.২৫ মিটার নিচে নেমে যায় এবং সেখানকার বাতিঘরটি ক্ষতিগ্রস্ত হয়। বাতিঘরটি পরবর্তীকালে সারিয়ে তোলা হয়।   প্রাণিকুল  দ্বীপের বেশিরভাগ অংশকে বৃহৎ নিকোবর জীবমণ্ডল সংরক্ষিত স্থান হিসাবে মনোনীত করা হয়েছে— এটি অনেকগুলি অনন্য এবং স্থানীয় প্রজাতির উদ্ভিদ এবং প্রাণীর আবাসস্থল। এদের মধ্যে আছে নিকোবর স্ক্রাবফাউল (মেগাপোডিয়াস নিকোবারিয়ানসিস , একটি বৃহৎ পদ পাখি), ভোজ্য-বাসার সুইফলেট) (এরোড্রামাস ফিউসিফাগাস), নিকোবর লম্বা-লেজ ম্যাকাক (ম্যাকা ফ্যাসিকুলারিস ওম্ব্রোসা), লোনা পানির কুমির (ক্রোকোডিলাস পোরোসাস), বড় চামট সাগর কাছিম (ডার্মোচেলিজ করিয়াসিয়া), অ্যাম্বন ডিবা কাইট্টা, নিকোবর গাছের টান, রেটিকুলেটেড পাইথন (পাইথন রেটিকুলাটাস) এবং বৃহৎ ডাকাত কাঁকড়া (বা নারকেল কাঁকড়া, বির্গাস ল্যাট্রো)।   তথ্যসূত্র   "Nicobar completely devastated" – from rediff.com 2001 Census – from the Andaman & Nicobar Police Great Nicobar Biosphere Reserve  বিষয়শ্রেণী:আন্দামান ও নিকোবর দ্বীপপুঞ্জের দ্বীপ বিষয়শ্রেণী:নিকোবর জেলা
ওভডা রেজিও হলো শুক্র গ্রহের একটি অঞ্চল। এটি ১০° উত্তর হতে ১৫° দক্ষিণ এবং ৫০° পূর্ব হতে ১১০° পূর্ব পর্যন্ত ১৫,০০০,০০০ বর্গ কিলোমিটার পর্যন্ত বিস্তৃত।   আবিষ্কার ও নামকরণ  এর নামকরণ মারিজিয়ান অরণ্য আত্মার নামানুসারে করা হয়েছে যেটি পুরুষ এবং মহিলা উভয় আকৃতিতেই উপস্থিত হতে পারে বলে বিশ্বাস করা হয়।   অবস্থান ও আয়তন   ওভডা রেজিও মূলতঃ শুক্রের একটি কঠিন মালভূমি এলাকা। এটি শুক্রের বিষুবরেখার কাছাকাছি অবস্থিত। এটি ১০° উত্তর হতে ১৫° দক্ষিণ এবং ৫০° পূর্ব হতে ১১০° পূর্ব পর্যন্ত প্রসারিত। শুক্রের বৃহত্তম ভূত্বকীয় মালভূমি হিসাবে পরিচিত রেজিওটি প্রায় Dimensions are 6000 × 2500 km এলাকা জুড়ে রয়েছে। এর সীমানা হলো - উত্তরে আঞ্চলিক সমভূমি, পশ্চিমে সালাস টেসেরা, পূর্বে থেটিস রেজিও এবং দক্ষিণে কুয়াঞ্জা এবং ইক্স চেল চসমাটা।  আরও দেখুন    আফ্রোদিতি টেরা।   তথ্যসূত্র    বহিঃসংযোগ   বিষয়শ্রেণী:শুক্র গ্রহ
পল অ্যান্টনি হিকসন (১০ মে ১৯৪৭ - ২৭ ডিসেম্বর ২০০৮) ছিলেন একজন ব্রিটিশ প্রাক্তন সাঁতার প্রশিক্ষক, মূলত লিসেস্টারশায়ার থেকে। তিনি ১৯৮০-এর দশকে দুটি অলিম্পিকে ব্রিটিশ অলিম্পিক সাঁতার দলের কোচ ছিলেন, কিন্তু তার খেলাধুলার দক্ষতার পিছনে, তিনি কিশোরী মহিলা সাঁতারুদের একজন দৃঢ়সংকল্পিত এবং বিপথগামী ধারাবাহিক ধর্ষক ছিলেন।   জীবনের প্রথমার্ধ  তিনি লিসেস্টারের নরউইচ রোডে বেড়ে ওঠেন। তিনি আর্থার ওয়াল্টার হিকসন (১৯১৪-২০০০) এবং আইরিস মেরি উইলবি (১৯২০-২০০৯) এর ছেলে, যারা ১৯৪০ সালে বিয়ে করেছিলেন।Leicester Mercury Thursday 9 August 1984, page 8Leicester Mercury Wednesday 15 March 1978, page 17   তথ্যসূত্র   বিষয়শ্রেণী:লেস্টারের ক্রীড়াবিদ বিষয়শ্রেণী:১৯৮০-এর দশকে ধর্ষণ বিষয়শ্রেণী:সাঁতারের ইতিহাস বিষয়শ্রেণী:শিক্ষাঙ্গনে যৌন নিপীড়ন বিষয়শ্রেণী:২০০৮-এ মৃত্যু বিষয়শ্রেণী:১৯৪৭-এ জন্ম বিষয়শ্রেণী:সমারসেটের ক্রীড়াবিদ বিষয়শ্রেণী:ইংল্যান্ডে ক্রীড়া কেলেঙ্কারি বিষয়শ্রেণী:যুক্তরাজ্যে যৌন নিপীড়ন বিষয়শ্রেণী:খেলাধুলায় যৌন নিপীড়ন বিষয়শ্রেণী:ওয়েলসে ধর্ষণ বিষয়শ্রেণী:অলিম্পিক গেমস বিতর্ক বিষয়শ্রেণী:জাতীয় দলের কোচ বিষয়শ্রেণী:ধর্ষণের দায়ে অভিযুক্ত ইংরেজ বিষয়শ্রেণী:অশ্লীল হামলার দায়ে দোষী সাব্যস্ত ইংরেজ বিষয়শ্রেণী:ইংরেজ পুরুষ সাঁতারু বিষয়শ্রেণী:ইংরেজ ডাইভিং কোচ বিষয়শ্রেণী:সমারসেটের অপরাধী বিষয়শ্রেণী:লিসেস্টারশায়ারের অপরাধী বিষয়শ্রেণী:নটিংহামশায়ারে অপরাধ বিষয়শ্রেণী:ব্রিটিশ অলিম্পিক কোচ বিষয়শ্রেণী:ব্রুনেল ইউনিভার্সিটি লন্ডনের প্রাক্তন শিক্ষার্থী বিষয়শ্রেণী:১৯৯৫-এ যুক্তরাজ্যে অপরাধ বিষয়শ্রেণী:ধর্ষণের দায়ে দোষী সাব্যস্ত ইংরেজ বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
আশকা গোরাডিয়া (জন্ম: ২৭ নভেম্বর ১৯৮৫) হলেন একজন ভারতীয় টেলিভিশন অভিনেত্রী। তিনি বেশ কয়েকটি ফ্যাশন অনুষ্ঠানের র‌্যাম্পে হেঁটেছেন এবং বিভিন্ন হিন্দি টেলিভিশন ধারাবাহিকে অভিনয়ের মাধ্যমে জনপ্রিয়তা অর্জন করেছেন। ২০০৩ হতে ২০০৫ সাল পর্যন্ত তিনি সনি এন্টারটেইনমেন্ট টেলিভিশনে প্রচারিত কুসুম-এ কুমুদের চরিত্রে এবং লাগি তুঝসে লগন-এ কলাবতী চরিত্রে অভিনয়ের মাধ্যমে সকলের নজর কেড়েছিলেন। ২০১২ সালে, তিনি কালার্স টিভিতে প্রচারিত জনপ্রিয় আপাতবাস্তব টেলিভিশন অনুষ্ঠান বিগ বসের ৬ষ্ঠ আসরে একজন প্রতিযোগী হিসাবে অংশ নিয়েছিলেন; যেখানে তিনি ৮ম স্থান অধিকার করেছিলেন। অতঃপর তিনি বাল বীর এবং নাগিন-এর মতো টেলিভিশন ধারাবাহিকে অভিনয় করেছেন। ২০১৭ সালে, তিনি তাঁর তৎকালীন প্রেমিক ব্রেন্ট গোবলের সাথে স্টার প্লাসে প্রচারিত নৃত্য বিষয়ক জনপ্রিয় টেলিভিশন অনুষ্ঠান নাচ বলিয়ে-তে প্রতিযোগী হিসেবে অংশ নিয়েছিলেন; যেখানে তাঁরা ৬ষ্ঠ স্থান অধিকার করেছিলেন।  সম্প্রতি তিনি অ্যান্ডটিভি-তে প্রচারিত টেলিভিশন ধারাবাহিক ডাইন-এ সপ্ত-রুপার চরিত্রে অভিনয় করেছেন।   পেশা  গোরাডিয়া ২০০২ সালে সনি এন্টারটেইনমেন্ট টেলিভিশনে প্রচারিত টেলিভিশন ধারাবাহিক আচানক ৩৭ সাল বাদ এবং কৌতুক ভিত্তিক ধারাবাহিক অ্যাক্টিং অ্যাক্টিং-এ অভিনয়ের মধ্য দিয়ে তাঁর অভিনয় জীবন শুরু করেছিলেন। এর পরেই সনি এন্টারটেইনমেন্ট টেলিভিশনে প্রচারিত কুসুম-এ অভিনয়ের জন্য তাঁকে চুক্তিবদ্ধ করা হয়েছিল; যেখানে তিনি কুমুদের চরিত্রে অভিনয় করেছিলেন। অতঃপর তিনি একই চ্যানেলে প্রচারিত আরেকটি ধারাবাহিক অকেলা-তে অভিনয় করেছেন। তিনি স্টার ওয়ানে প্রচারিত আপাতবাস্তব টেলিভিশন অনুষ্ঠান জেট সেট গো-তে একজন প্রতিযোগী হিসেবে অংশ নিয়েছেন, তবে অনুষ্ঠান চলার কিছুদিন পর শামা সিকান্দার তাঁর স্থলাভিষিক্ত হন। পরে তিনি জি টিভির সিঁদুর তেরে নাম কা, ৯এক্স-এর মেরে আপনে এবং সনি এন্টারটেইনমেন্ট টেলিভিশনের বিরুদ্ধ-এর মতো টেলিভিশন অনুষ্ঠানে কাজ করেছেন। অতঃপর তিনি সনি এন্টারটেইনমেন্ট টেলিভিশনের শুভ বিবাহ-তে সরলা অবস্থি, লাগি তুঝসে লগন-এ কলাবতী এবং জি টিভির সাত ফেরে: সালোনী কা সফর-তে কালিকা চরিত্রে অভিনয় করেছেন; এই তিনটি ধারাবাহিকেই তিনি নেতিবাচক চরিত্রে অভিনয় করেছিলেন।   ব্যক্তিগত জীবন  ২০১৮ সালে, তিনি তাঁর শাশুড়ির নামানুসারে রেনি বাই আশকা ব্র্যান্ডের অধীনে ভারতে প্রথম, দুবার সেলাই করা ত্রিমাত্রিক অক্ষিপক্ষ্ম চালু করেছিলেন। তিনি অভিনেত্রী জুহি পরমার এবং মৌনি রায়ের মতো ঘনিষ্ঠ বন্ধুদের নামে তাঁর ব্র্যান্ডের প্রথম পণ্যগুলোর নামকরণ করেছিলেন। সে বছরের পরের দিকে একটি 'টেড টক' অনুষ্ঠানে একজন বক্তা হওয়ার জন্য তাকে আমন্ত্রণ জানানো হয়েছিল।   তথ্যসূত্র    বহিঃসংযোগ   আইএমডিবিতে আশকা গোরাডিয়া  বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী বিষয়শ্রেণী:আহমেদাবাদের অভিনেত্রী
কৌণ্ডিণ্য বুদ্ধ বা কোণ্ডণ্ণ বুদ্ধ হলো ঊনত্রিশ বুদ্ধের মধ্যে পঞ্চম যিনি ঐতিহাসিক গৌতম বুদ্ধের পূর্ববর্তী বুদ্ধ ছিলেন।Horner, IB, ed. (1975). The minor anthologies of the Pali canon. Volume III: Buddhavaṁsa (Chronicle of Buddhas) and Cariyāpiṭaka (Basket of Conduct) এছাড়াও তিনি সারমণ্দ-কল্পের পঞ্চম বুদ্ধও ছিলেন।Koṇḍañña, https://www.palikanon.com  তিনি ১০০,০০০ বছর বেঁচে ছিলেন। তাঁর জীবদ্দশায় তিনি অনেক জীবকে মুক্ত করেছিলেন। তিনি তাঁর শিষ্যদের সাথে পরিনির্বাণ লাভ করেছিলেন।"The life of 28 Buddhas, https://www.dhammaransi.net   পরিচিত  তিনি রামমাবতীতে জন্মগ্রহণ করেন। তাঁর পিতা ছিলেন রাজা সুনন্দা এবং মাতা সুজাতা। তিনি কোন্ডনাগোট্টা বংশের ছিলেন এবং আটাশ হাত লম্বা ছিলেন। দশ হাজার বছর ধরে তিনি রুচি, সুরুচি ও সুভাতে সাধারণ মানুষ হিসেবে বসবাস করেন। তার স্ত্রী রুদিদেবী এবং পুত্র বিজিতসেন।  তাঁর বোধোদয়বৃক্ষ ছিল সালকল্যাণী বৃক্ষ, এবং তাঁর প্রথম উপদেশ ছিল অমরাবতীর কাছে দেববনে দশজন সন্ন্যাসীর কাছে। তাঁর শিষ্যদের তিনটি সমাবেশ ছিল, প্রথমটি সুভদ্দার নেতৃত্বে, তারপরে বিজিতসেন এবং অবশেষে উদেনা।  তিনি এক লক্ষ বছর বয়সে কানারামায় মারা যান, যেখানে তার ধ্বংসাবশেষের উপর সাত লীগ লম্বা স্তূপ নির্মিত হয়েছিল। বুদ্ধবংশের ভাষ্যে বলা হয়েছে যে কোণ্ডনের ধ্বংসাবশেষ বিচ্ছুরিত হয়নি বরং একক ভরে রাখা হয়েছিল।  তাঁর প্রধান শিষ্য ছিলেন ভিক্ষুদের মধ্যে ভদ্দ ও সুভদ্দ এবং সন্ন্যাসীদের মধ্যে তিস ও উপতিস, অনুরুদ্দা তাঁর পরিচারক ছিলেন। তার প্রধান পৃষ্ঠপোষক ছিলেন সাধারণ মানুষের মধ্যে সোন ও উপাসন এবং সাধারণ মহিলাদের মধ্যে নন্দা ও সিরিমা। তিনি ছিলেন রাজা বিজিতভি ও চন্দবতী।   তথ্যসূত্র   বিষয়শ্রেণী:বুদ্ধ
শতমূলী () সবজি হিসাবে ব্যবহৃত একবীজপত্রী উদ্ভিদ। পুঁথির মালার মতো গাঁটযুক্ত সঞ্চয়ী গুচ্ছমূলবিশিষ্ট বলে এর নাম শতমূলী। শতমূলী (Asparagus) Liliaceae পরিবারের একটি বহুবর্ষজীবী লতানো উদ্ভিদ। এর ইউনানি নাম সাতাওয়ার, আয়ুর্বেদিক নাম শতাবরী ও শতমূলী এবং বৈজ্ঞানিক নাম Asparagus racemosus Willd.  এরা বড় গাছকে আশ্রয় করে বেঁচে থাকে। এ গাছের লতায় বাঁকানো কাঁটা থাকে। সরু মুলা ও গাজরকে একসঙ্গে বেঁধে রাখলে যেমন দেখায়, শতমূলীর শিকড়কে ঠিক সে রকমেই দেখায়। শতমূলীগাছের পাতাগুলো সরু সুতার মতো। সে জন্য কিছুটা দূর থেকে এদের দেখতে খুব সুন্দর লাগে। অনেকে শোভাবৃদ্ধির জন্য শখ করে বাড়ির সামনে বাগানে ফুল গাছের সঙ্গে শতমূলীগাছ লাগিয়ে থাকেন। তা ছাড়া এ গাছের পাশে কোনো বড় গাছ থাকলে শতমূলী নিজে থেকেই তাকে জড়িয়ে বড় হয়। শতমূলীর গোড়ায় একগুচ্ছ কন্দ মূল থাকে। শরতে শতমূলীর ফুল ও ফল হয়, পাকে মাঘ-ফাল্গুন মাসে। শতমূলীর ফল হয় ছোট মটরের মতো সবুজ রঙের এবং পাকলে সেই ফল লাল বর্ণ ধারণ করে।  শতমূলী আমাদের দেশের উত্তর ও পূর্বাঞ্চলের বনাঞ্চলে ও শালবনে পাওয়া যায়। বিভিন্ন বাগানেও চাষ করা হয়। বংশবিস্তারের জন্য বীজই প্রধান মাধ্যম। উষ্ণ নাতিশীতোষ্ণ পরিবেশে এবং বালুযুক্ত মাটিতে এ গাছটি ভালো জন্মায়। বীজ বপনের আগে বীজ ২৪ ঘণ্টা পানিতে ভিজিয়ে রাখতে হয়। বীজের অঙ্কুরোদগম হতে ১০-১৫ দিনের মতো সময় লাগে। অঙ্কুরিত চারার বয়স দুই থেকে তিন মাস হলে তা রোপণের উপযুক্ত হয়। কন্দমূল থেকেও চারা করা যায়। এপ্রিল-মে মাসে বীজ বপনের উপযুক্ত সময়।  শতমূলীর ভেষজ গুণাবলি অপরিসীম। শতমূলীর ফল আমাদের হজমশক্তি বৃদ্ধি করে এবং বায়ু নিঃসরণে এটি দারুণ কাজ করে। বাত ব্যথা ও স্নায়ু দুর্বলতায় শতমূলীর ছালের রসের সঙ্গে রসুন বেঁটে একসঙ্গে মিশিয়ে প্রলেপ দিলে ব্যথা ভালো হয়ে যায়। আমাশয় হলে শতমূলীর মূলের রস তিন-চার চা চামচ তিন থেকে সাত দিন প্রতিদিন সকালে ও বিকেলে খেলে আমাশয় ভালো হয়। এ ছাড়া এটি আমাদের অন্ত্রের কৃমি দূর করে এবং অ্যান্টি-ব্যাকটেরিয়াল হিসেবে কাজ করে। এ ছাড়া শতমূলীর মূলের রস নিয়মিত খেলে আমাদের নার্ভের কার্যক্ষমতা বৃদ্ধি পায় এবং চোখ ও রক্তের নানা সমস্যা দূর হয়।    thumb|শতমূলী  তথ্যসূত্র  বিষয়শ্রেণী:সবজি বিষয়শ্রেণী:এশিয়ার ঔষধি উদ্ভিদ
পন্থীরাঙ্কাভ () ভারতের কেরালা রাজ্যের কালিকট জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে পন্থীরামকাৱু শহরের জনসংখ্যা হল ২৪,৪৯৫ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে পন্থীরামকাৱু এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর বিষয়শ্রেণী:কালিকট জেলার শহর ও নগর
বিশুদ্ধ সিদ্ধান্ত পঞ্জিকা হল ১৮৯০ খ্রিস্টাব্দে (১২৯৭ বঙ্গাব্দে) প্রকাশিত এবং গণিতজ্ঞ মাধবচন্দ্র চট্টোপাধ্যায় কর্তৃক সম্পাদিত একটি পঞ্জিকা। ১৮৯০ সাল থেকে এই পঞ্জিকা অদ্যাবধি ধারাবাহিকভাবে প্রকাশিত হয়ে চলেছে।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৫৬৫,    নবপ্রণীত পঞ্জিকা  ঊনবিংশ শতাব্দীতে বাংলা ভাষায় প্রকাশিত সকল পঞ্জিকাই প্রাচীন জ্যোতির্বিজ্ঞান বিষয়ক গ্রন্থ সূর্যসিদ্ধান্তের উপর ভিত্তি করে নির্মিত হত। কিন্তু সূর্যসিদ্ধান্তের কিছু ত্রুটির কারণে সেই গ্রন্থ অনুসারে নির্ণীত তিথি, নক্ষত্র, ইত্যাদির সময়ের সাথে মহাকাশে ঘটিত প্রকৃত তিথি নক্ষত্রের সময়ের কিছু পার্থক্যের সৃষ্টি হচ্ছিল। তখন গণিতজ্ঞ মাধবচন্দ্র চট্টোপাধ্যায় সূর্যসিদ্ধান্তের সংস্কার ঘটিয়ে নৌসারণী অনুসরণে একটি সম্পূর্ণ বিজ্ঞানসম্মত পঞ্জিকা নির্মাণের উদ্যোগ গ্রহণ করেন। এরই ফলশ্রুতিতে ১৮৯০ সালে প্রকাশিত হয় দৃকসিদ্ধ "বিশুদ্ধ সিদ্ধান্ত পঞ্জিকা‌"। তার এই পঞ্জিকা প্রকাশের পরামর্শদাতারা ছিলেন প্রসিদ্ধ সংস্কারবাদী পঞ্জিকাকার ওড়িশার মহামহোপাধ্যায় চন্দ্রশেখর সিংহ সামন্ত, পশ্চিম ভারতের লোকমান্য বাল গঙ্গাধর তিলক, শাস্ত্রবিদ পণ্ডিত বাপুদেব শাস্ত্রী, পণ্ডিত মদনমোহন মালব্য, মারঠি পণ্ডিত কেতকর, বাংলার মহামহোপাধ্যায় মহেশচন্দ্র ন্যায়রত্ন, শশধর তর্কচূড়ামণি, আচার্য যোগেশচন্দ্র রায় বিদ্যানিধি প্রমুখ পণ্ডিত ব্যক্তিবর্গ। বিশিষ্ট আইনজীবী, গ্রন্থকার ও বিদ্যানুরাগী সারদাচরণ মিত্র এই পঞ্জিকা প্রণয়নের কাজে মহেশচন্দ্র ন্যায়রত্নকে সাহায্য করেছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ৭৭৮,    স্বীকৃতি  ১৯৫২ সালে ভারত সরকারের উদ্যোগে বিশ্ববিশ্রুত তাত্ত্বিক পদার্থবিজ্ঞানী ও জ্যোতির্বিজ্ঞানী  মেঘনাদ সাহার নেতৃত্বে গঠিত "পঞ্জিকা সংস্কার কমিটি" (Calendar Reform Committee) ভারতীয় পঞ্জিকাগুলোতে সংস্কারসাধন করে ভারতীয় জাতীয় বর্ষপঞ্জি অনুসারে যে নতুন "রাষ্ট্রীয় পঞ্চাঙ্গ" প্রণয়ন করে সেই পঞ্জিকার বিজ্ঞানভিত্তিক গণনার সাথে বিশুদ্ধ সিদ্ধান্ত পঞ্জিকার গণনা সম্পূর্ণ এক এবং সামঞ্জস্যপূর্ণ। উভয় পঞ্জিকাতেই নির্ভুল ভাবে তিথি, নক্ষত্র, ইত্যাদি নির্ণয় করা হয়ে থাকে। অর্থাৎ ভারত সরকারের পঞ্জিকা এবং বিশুদ্ধ সিদ্ধান্ত পঞ্জিকা উভয়েই দৃক্‌সিদ্ধ ও নির্ভুল তথ্য-সংবলিত। প্রসঙ্গত উল্লেখযোগ্য এই যে, ভারত সরকার গঠিত পঞ্জিকা সংস্কার কমিটির সম্পাদক নির্মলচন্দ্র লাহিড়ী ১৯৭৬ খ্রিস্টাব্দে পুত্র অরুণকুমার লাহিড়ীকে সঙ্গে নিয়ে কলকাতার ১৭, বৃন্দাবন মল্লিক ফার্স্ট লেনে "অ্যাস্ট্রো রিসার্চ ব্যুরো" তৈরি করে ষষ্ঠীচরণ জ্যোতির্ভূষণের সহায়তায় বিশুদ্ধ সিদ্ধান্ত পঞ্জিকার প্রকাশনার ভার গ্রহণ করেছিলেন। পশ্চিমবঙ্গ তথা ভারতের বিভিন্ন প্রতিষ্ঠান এই পঞ্জিকাকে স্বীকৃতি প্রদান করে এটি গ্রহণ করেছে। রামকৃষ্ণ মঠ ও মিশনের সকল শাখা, সৎসঙ্গ, তারকেশ্বরের তারকনাথ মন্দির, কাঞ্চী মঠ, ইত্যাদি প্রতিষ্ঠানের সমস্ত অনুষ্ঠান "বিশুদ্ধ সিদ্ধান্ত পঞ্জিকা" অনুসারেই পালিত হয়। কলকাতার আনন্দবাজার পত্রিকা, বর্তমান, দৈনিক স্টেটসম্যান, সংবাদ প্রতিদিন, আজকাল সহ বিভিন্ন পত্র-পত্রিকা বিশুদ্ধ সিদ্ধান্ত পঞ্জিকা অনুসারে তারিখ ও দিনপঞ্জী ইত্যাদি উল্লেখ করে থাকে।   আরও দেখুন   পঞ্জিকা  বহিঃসংযোগ  Bisuddha Siddhanta Panjika Software 5000 BC to 5000 AD for your PC and mobile  Bengali calendar according Vishuddha Siddhanta Panjika following Indian Standard Time  Bengali calendar according Vishuddha Siddhanta Panjika following Bangladesh Standard Time   তথ্যসূত্র   বিষয়শ্রেণী:বর্ষপঞ্জি বিষয়শ্রেণী:ভারতীয় জ্যোতিষ শাস্ত্র
হাসমুখভাই সোমাভাই প্যাটেল হলেন একজন ভারতীয় রাজনীতিবিদ, যিনি ভারতীয় জনতা পার্টির রাজনীতির সাথে যুক্ত। সপ্তদশ লোকসভা নির্বাচনে তিনি আহমেদাবাদ পূর্ব লোকসভা কেন্দ্রের লোকসভা সদস্য হিসেবে নির্বাচিত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ভারতীয় জনতা পার্টির রাজনীতিবিদ বিষয়শ্রেণী:সপ্তদশ লোকসভার সদস্য বিষয়শ্রেণী:ভারতীয় রাজনীতিবিদ বিষয়শ্রেণী:আহমেদাবাদের ব্যক্তি বিষয়শ্রেণী:গুজরাতের লোকসভা সদস্য বিষয়শ্রেণী:গুজরাতের ভারতীয় জনতা পার্টির রাজনীতিবিদ বিষয়শ্রেণী:১৯৬০-এ জন্ম বিষয়শ্রেণী:অষ্টাদশ লোকসভার সদস্য
অফিসিয়াল প্রতিযোগিতা (ফিফার জন্য):   প্রতিযোগিতা  আন্তঃমহাদেশীয় কাপ  ইউরোপীয়/দক্ষিণ আমেরিকান কাপ, যা সাধারনভাবে ইন্টারকন্টিনেন্টাল কাপ অথবা টয়োটা কাপ নামে পরিচিত, ছিল একটি ফুটবল প্রতিযোগিতা যা উয়েফা এবং কনমেবল আয়োজন করত। এই ইউরোপের উয়েফা চ্যাম্পিয়নস লিগ ও দক্ষিণ আমেরিকার কোপা লিবের্তাদোরেস বিজয়ীদের মাঝে অনুষ্ঠিত হত (সেই বছরগুলিতে বিশ্বের সবচেয়ে শক্তিশালী ক্লাবগুলো)। ১৯৮০ সালের পর সবগুলো প্রতিযোগিতা জাপানে অনুষ্ঠিত হয়েছে।  ২০০০ সালে ফিফা ক্লাব বিশ্বকাপ শুরুর আগে এই কাপটিকে বলা হত বিশ্ব ক্লাব চ্যাম্পিয়নশীপ।  ২০০৫ সাল থেকে ইন্টারকন্টিনেন্টাল কাপ বন্ধ করে তার স্থানে ফিফা ক্লাব বিশ্বকাপ প্রতিযোগিতা অনুষ্ঠিত হচ্ছে যেটিতে উয়েফা ও কনমেবল ছাড়াও আরো অংশ নিচ্ছে উত্তর আমেরিকান, এশীয়, আফ্রিকান এবং ওশেনীয় বিজয়ীরা।  আসলে এটা ক্লাবের জন্য বিশ্ব কাপ মত আনুষ্ঠানিকভাবে গণ্য করা হয়।FIFA Council approves key organisational elements of the FIFA World Cup  - Recognition of all European and South American teams that won the Intercontinental Cup – played between 1960 and 2004 – as club world champions./ www.fifa.com  ফিফা ক্লাব বিশ্বকাপ  এটি বিশ্বের ছয়টি মহাদেশীয় ফুটবল সংস্থা থেকে শিরোপাধারী ক্লাবগুলোর ফুটবল প্রতিযোগিতাবিশেষ। জানুয়ারি, ২০০০ সালে প্রথম ফিফা ক্লাব বিশ্বকাপ প্রতিযোগিতা ব্রাজিলে অনুষ্ঠিত হয়েছিল। দুই মহাদেশ নিয়ে ১৯৬০ সালে বার্ষিকাকারে প্রবর্তিত ইন্টারকন্টিনেন্টাল কাপের আদলে এ প্রতিযোগিতার রূপরেখা প্রণয়ন করা হয়। নতুন এ প্রতিযোগিতা প্রবর্তনের পূর্ব পর্যন্ত ইন্টারকন্টিনেন্টাল কাপের শিরোপাধারী দলগুলো বিশ্ব ক্লাব চ্যাম্পিয়নের মর্যাদা পেয়েছে। ২০০৫ সালে ফিফা ক্লাব বিশ্বকাপ ইন্টারকন্টিনেন্টাল কাপের স্থলাভিষিক্ত হয় এবং ২০০৬ সাল থেকে এটি বর্তমান নামে অদ্যাবধি প্রচলিত রয়েছে।   পরিসংখ্যান   thumb|right|200px|ফিফা ক্লাব বিশ্বকাপ.  ক্লাবজাতিট্রফিইউরোপীয়ান/দক্ষিণ আমেরিকান কাপফিফা ক্লাব বিশ্বকাপরিয়াল মাদ্রিদ ফুটবল ক্লাব৮৩(১৯৬০, ১৯৯৮, ২০০২,)৫ (২০১৪, ২০১৬, ২০১৭,২০১৯,২০২২)এসি মিলান৪৩ (১৯৬৯, ১৯৮৯, ১৯৯০)১ (২০০৭)অ্যাথলেটিক ক্লাব পেনারল৩৩ (১৯৬১, ১৯৬৬, ১৯৮২)জাতীয় ফুটবল ক্লাব৩৩ (১৯৭১, ১৯৮০, ১৯৮৮)বোকা জুনিয়র্স৩৩ (১৯৭৭, ২০০০, ২০০৩)সাও পাওলো ফুটবল ক্লাব৩২ (১৯৯২, ১৯৯৩)১ (২০০৫)ইন্টার মিলান৩২ (১৯৬৪, ১৯৬৫)১ (২০১০)এফসি বায়ার্ন মিউনিখ৩২ (১৯৭৬, ২০০১)১ (২০১৩)ফুটবল ক্লাব বার্সেলোনা৩৩ (২০০৯, ২০১১, ২০১৫)সান্তোস ফুটবল ক্লাব২২ (১৯৬২, ১৯৬৩)ইন্ডিপেন্ডেন্ট২২ (১৯৭৩, ১৯৮৪)এএফসি আয়াক্স২২ (১৯৭২, ১৯৯৫)জুভেন্টাস ফুটবল ক্লাব২২ (১৯৮৫, ১৯৯৬)ফুটবল ক্লাব দু পোর্তো২২ (১৯৮৭, ২০০৮)ম্যানচেস্টার ইউনাইটেড ফুটবল ক্লাব২১ (১৯৯৯)১ (২০০৮)করিন্থিয়ান্স পলিস্তা স্পোর্ট ক্লাব২২ (২০০০, ২০১২)রেসিং ক্লাব ১১ (১৯৬৭)লা প্লাটা এর ছাত্র১১ (১৯৬৮)এফ। রটারডাম১১ (১৯৭০)আতলেতিকো মাদ্রিদ১১ (১৯৭৪)অলিম্পিয়া ক্লাব১১ (১৯৭৯)ফ্লেমিশ১১ (১৯৮১)গ্রিমিয়ো পোর্টো আলেগ্রে১১ (১৯৮৩)ক্লাব আতলেতিকো রিভার প্লেত১১ (১৯৮৬)রেড স্টার বেলগ্রেড১১ (১৯৯১)কি।এ।ভি। সারসফিল্ড১১ (১৯৯৪)বরুসিয়া ডর্টমুন্ড১১ (১৯৯৭)স্পোর্ট ক্লাব ইন্টারন্যাশনাল১১ (২০০৬)লিভারপুল ফুটবল ক্লাব১১ (২০১৯)   আরও দেখুন    আন্তঃমহাদেশীয় কাপ  ফিফা ক্লাব বিশ্বকাপ  তথ্যসূত্র  বিষয়শ্রেণী:ফিফা বিষয়শ্রেণী:আন্তর্জাতিক ক্লাব ফুটবল প্রতিযোগিতা বিষয়শ্রেণী:ফুটবল প্রতিযোগিতা
ব্যুরোক্র্যাটদের আলোচনাসভায় স্বাগতম! এটি একটি বাংলা উইকিপিডিয়ার ব্যুরোক্র্যাটদের বিভিন্ন অনুরোধের বিষয় সম্পর্কে আলোচনার স্থান যা সবার জন্য উন্মুক্ত। সকল ব্যবহারকারী এখানে ব্যুরোক্র্যাটদের জন্য বার্তা রাখতে পারেন। ব্যুরোক্র্যাটদের কোনো অ্যাকশন সম্পর্কে যদি কোনো আলোচনার প্রয়োজন হয় তাও এখানে করা যেতে পারে। এছাড়াও ইমেইল করতে পারেন info-bnwikimedia.org ঠিকানায়।   সরাসরি চলুন: সংগ্রহশালা ↓ সূচিপত্রে ↓ শীর্ষের আলোচনায় ↓ পাদদেশের আলোচনায় ↓
শরাবাক জেলা আফগানিস্তানের কান্দাহার প্রদেশের দক্ষিণ-পূর্ব অংশে অবস্থিত একটি দূরবর্তী জেলা। জেলাটি কান্দাহার শহর থেকে প্রায় ১১০ কিলোমিটার দক্ষিণে এবং কান্দাহারের পূর্ব অঞ্চলে অবস্থান করছে। ভৌগোলিক অবস্থান অনুযায়ী জেলাটির সীমানা হচ্ছে পশ্চিমে রেগ জেলা, উত্তরে স্পিন বল্দাক জেলা এবং পূর্ব ও দক্ষিণে পাকিস্তান ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১০,২০০ জন এর মত। জেলাটি কেন্দ্রীয় শহর শরবাক অবস্থান করছে  জেলার পূর্ব অঞ্চলে ৯৮৫ মিটার উচ্চতায়।  বেলুচ এবং পশতু হচ্ছে সবচেয়ে প্রভাবশালী সম্প্রদায়।  জেলাটি বর্তমানে তালিবান কর্তৃক নিয়ন্ত্রিত হচ্ছে।http://www.longwarjournal.org/archives/2017/02/taliban-overruns-afghan-district-where-al-qaeda-ran-training-camps.php  তথ্যসূত্র  বহিঃসংযোগ এআইএমএস জেলার মানচিত্র  বিষয়শ্রেণী:কান্দাহার প্রদেশের জেলা
রুম্মান রইস (; জন্ম ১৮ অক্টোবর ১৯৯১) একজন পাকিস্তানি ক্রিকেটার যিনি ইউনাইটেড ব্যাংক লিমিটেড এবং পাকিস্তান জাতীয় ক্রিকেট দলের হয়ে খেলেন।  আন্তর্জাতিক কর্মজীবন ২০১৬ আইসিসি বিশ্ব টুয়েন্টি২০ প্রতিযোগিতার জন্য তাকে পাকিস্তানের স্কোয়াডে নির্বাচিত করা হয়েছিল, তবে হাঁটুতে আঘাতের কারণে তাকে বাদ দেওয়া হয়েছিল। ২৭শে সেপ্টেম্বর ২০১৬-এ তিনি তার টুয়েন্টি২০ আন্তর্জাতিক (টি২০) ম্যাচে আত্নপ্রকাশ করেন ওয়েস্ট ইন্ডিজের বিপক্ষে ম্যাচে।  ২০১৭ আইসিসি চ্যাম্পিয়ন্স ট্রফির জন্য রইসকে প্রাথমিকভাবে পাকিস্তানের স্কোয়াডে নাম দেওয়া হয়নি, তবে আহত ওয়াহাব রিয়াজের পরিবর্তে দলে তাকে দলভুক্ত করা হয়। এক দিনের আন্তজার্তিক (ওডিআই) ম্যাচে তার অভিষেক ঘটে ১৪ জুন ইংল্যান্ডের বিপক্ষে আহত মোহাম্মদ আমিরের পরিবর্তে। তিনি ৪৪ রানে দুই উইকেট নেন এবং ইংল্যান্ডের ওপেনিং ব্যাটসম্যান অ্যালেক্স হেলস কে আউট করেন।  তথ্যসূত্র  বহিঃসংযোগ      বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার বিষয়শ্রেণী:ইউনাইটেড ব্যাংক লিমিটেডের ক্রিকেটার বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:সিন্ধুর ক্রিকেটার বিষয়শ্রেণী:করাচির ক্রিকেটার বিষয়শ্রেণী:সেন্ট লুসিয়া কিংসের ক্রিকেটার বিষয়শ্রেণী:মুলতান সুলতান্সের ক্রিকেটার
রামপ্রসাদ সরমাহ একজন আসামের ভারতীয় জাতীয় কংগ্রেসের রাজনীতিবিদ। এর আগে ২০১৪ সালে তিনি তেজপুর লোকসভা কেন্দ্র থেকে ভারতীয় জনতা পার্টি থেকে প্রতিদ্বন্দ্বিতা করেছিলেন। তিনি আসাম গোর্খা সম্মেলনের বর্তমান সভাপতি। তিনি গৌহাটি হাইকোর্টের একজন আইনজীবী,  এবং ২০১৪ সালের ভারতীয় সাধারণ নির্বাচনে তিনি তেজপুর নির্বাচনী এলাকা থেকে প্রার্থী হিসেবে প্রার্থী হয়েছেন যা তিনি জিতেছিলেন। তিনি ১৯৮০-৮১ সালে তুরা ল কলেজ থেকে আইনে স্নাতক এবং ১৯৭৬ সালে মেন্দিপাথার কলেজ থেকে স্নাতক করেন।   তথ্যসূত্র   বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:শোণিতপুর জেলার ব্যক্তি বিষয়শ্রেণী:আসামের লোকসভা সদস্য বিষয়শ্রেণী:জীবিত ব্যক্তি বিষয়শ্রেণী:ষোড়শ লোকসভার সদস্য বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:১৯৫৫-এ জন্ম
উষা নাগিসেট্টি (জন্ম ১৩ই আগস্ট ১৯৮৪) হলেন অন্ধ্র প্রদেশের বিশাখাপত্তনমের একজন ভারতীয় বক্সার। তিনি বিশাখাপত্তনমের স্পোর্টস ট্রেনিং সেন্টারে প্রশিক্ষণ নেন। তিনি একটি অলাভজনক ফাউন্ডেশন অলিম্পিক গোল্ড কোয়েস্ট দ্বারা সমর্থিত। এই ফাউন্ডেশনটি দক্ষ ভারতীয় ক্রীড়াবিদদের শনাক্ত করে ও সমর্থন করে। তিনি ২০০৮ এশিয়ান মহিলা বক্সিং চ্যাম্পিয়নশিপে এবং ২০০৮ এআইবিএ মহিলা বিশ্ব বক্সিং চ্যাম্পিয়নশিপে রৌপ্য পদক জিতেছিলেন।   বক্সিং জীবন  নাগিসেট্টি ২০০২ সাল থেকে তাঁর সাই সমর্থিত কোচ ইনুকুর্থি ভেঙ্কটেশ্বর রাওয়ের কাছ থেকে বিশাখাপত্তনমের ক্রীড়া প্রশিক্ষণ কেন্দ্রে প্রশিক্ষণ নিচ্ছেন।  তিনিই একমাত্র মহিলা বক্সার যিনি ২০০৯ সালে পুরুষদের জন্য বিশ্ব বক্সিং চ্যাম্পিয়নশিপে প্রদর্শনী লড়াইয়ের জন্য আমন্ত্রিত হয়েছিলেন। খবরটি শুনে তাঁর প্রশিক্ষক বলেছেন, "এটি শুধু উষার জন্য নয়, ভারতীয় বক্সিংয়ের জন্যেও একটি দুর্দান্ত মুহূর্ত। মূলত, ২০১২ সালের লন্ডন অলিম্পিকে মহিলাদের বক্সিং অন্তর্ভুক্ত করার পদক্ষেপের পরিপ্রেক্ষিতে প্রচারমূলক প্রচারণার অংশ হিসাবে এই লড়াইগুলি সংগঠিত হচ্ছে। যেহেতু ঊষা (৫৭ কেজি) ইতিমধ্যেই একটি পরিচিত নাম, এই আমন্ত্রণটি তাঁকে একটি বড় উপায়ে সাহায্য করবে,” নাগিসেট্টি নিজেই মন্তব্য করেছেন, "এটি আমার ক্ষমতার একটি দুর্দান্ত স্বীকৃতি"।   চ্যাম্পিয়নশিপ এবং অন্যান্য কৃতিত্ব  তিনি বিশ্ব চ্যাম্পিয়নশিপে দুটি রৌপ্য পদক জিতেছেন এবং  ২০০৮ সালে চতুর্থ এশীয় চ্যাম্পিয়নশিপে কাজাখস্তানের ইমানবায়েভা ঝুলদাজায়েকে ৫৭ কেজি বিভাগে পরাজিত করে সোনা জিতেছেন।  তিনি ২০১১ সালে ফেডারেশন কাপে অন্ধ্র প্রদেশের হয়ে একটি স্বর্ণপদক জিতেছিলেন। তিনি আবার অল ইন্ডিয়া পুলিশ বক্সিং মিট এবং ইন্টার-জোনাল জাতীয় বক্সিং চ্যাম্পিয়নশিপে স্বর্ণপদক জিতেছেন।  ২০১১ সালে, ফেডারেশন কাপ মহিলা বক্সিং চ্যাম্পিয়নশিপে, নাগিসেট্টি আবারও সোনা জিতেছিলেন, তিনি জাতীয় চ্যাম্পিয়ন প্রীতি বেনিওয়ালের বিরুদ্ধে লড়াই করেছিলেন এবং জিতেছিলেন। যদিও প্রথম তিন রাউন্ডে প্রীতি বেনিওয়াল সুবিধাজনক অবস্থানে আছেন বলে মনে হয়েছিল, কিন্তু শেষ পর্যন্ত নাগিসেট্টি জিতে যান। “জেতা সহজ ছিল না, প্রীতি ভাল লড়াই করেছিল। আমি আমার শক্তি সংরক্ষণ করতে চাইছিলাম এবং শেষ দুই রাউন্ডে সর্ব শক্তি নিয়োগ করে লড়াই করতে চাইছিলাম। আমার কৌশল শেষ পর্যন্ত ফলপ্রসূ হয়েছে এবং আমি আমার প্রদর্শনে খুব খুশি”, জয়ের পর তিনি দাবি করেন।  তিনি অল ইন্ডিয়া পুলিশ বক্সিং মিট এবং ইন্টার-জোনাল জাতীয় বক্সিং চ্যাম্পিয়নশিপে স্বর্ণপদক জিতেছেন।   পুরস্কার ও সম্মাননা    ধ্যানচাঁদ পুরস্কার ২০২০   ব্যক্তিগত জীবন  নাগিসেট্টির জন্ম অন্ধ্র প্রদেশের বিশাখাপত্তনমে।  তাঁর বাবা ও মায়ের নাম যথাক্রমে এন ভি রমনা এবং এন উমামাহেশ্বরী। তিনি বলেন যে তাঁর অনুপ্রেরণা তাঁর বাবা, যিনি নিজেও একজন ক্রীড়াবিদও ছিলেন। তিনি তাঁর স্বপ্নকে বিশ্বাসকারী লোকদের চারপাশে বেড়ে উঠেছেন। তিনি বলেন, “আমার প্রতিবেশীরা আসলে রোমাঞ্চিত ছিল যে আমি একজন বক্সার এবং আমি মনোযোগ পছন্দ করতাম। এটা সত্যিই আমাকে অনুপ্রাণিত করেছে।” তাঁর ভাই সন্তোষ একজন বক্সার। তাঁর স্বামী গণেশ একজন ফুটবল গোলরক্ষক।   তথ্যসূত্র    বহিঃসংযোগ    অলিম্পিক গোল্ড কোয়েস্টে উষা নাগিসেট্টি   বিষয়শ্রেণী:ভারতীয় নারী মুষ্টিযোদ্ধা বিষয়শ্রেণী:ফ্লাইওয়েট মুষ্টিযোদ্ধা বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:এআইবিএ নারী বিশ্ব মুষ্টিযোদ্ধা চ্যাম্পিয়নশিপের পদকপ্রাপ্ত বিষয়শ্রেণী:অন্ধ্রপ্রদেশের নারী ক্রীড়াবিদ